**Sepelkyyhky** (*Columba palumbus*) on Suomen suurin kyyhkylaji. Vanhastaan lintua on kutsuttu myös toukomettiseksi.

Tuntomerkit
-----------

Uuttukyyhkyä rotevamman sepelkyyhkyn pituus on noin 38–43 senttimetriä, siipien kärkiväli 68–77 senttimetriä ja paino 400–600 grammaa. Väriltään lintu on sinertävän harmaa ja sillä on siivissä valkea poikittaisjuova. Kaulan ympärillä on vaalea kaulus, sepel, joka kuitenkin puuttuu aivan nuorilta yksilöiltä. Pyrstö on pitkä ja pyrstönkärjessä on leveä musta vyö. Jalat ovat punaiset tai vaaleanpunertavat, nokka on kellanvalkokärkisesti punainen tai tyveltä siniharmaa ja kärkeä kohti vaaleneva.

Sepelkyyhkyn ääni on monitavuinen kumea kujerrus Columba palumbus birdsong.ogg huu huu huu hu huu**(ohje)**, jota voi luulla pöllön huhuiluksi. Soidinlennossa koiras lentää viistosti ylös, läiskäyttää siipiään ja liitää alaspäin. Varoitusäänenä toimii voimakas siipien läpsäytys.

Levinneisyys
------------

Sepelkyyhkyn levinneisyysalue ulottuu Euroopasta ja Pohjois-Afrikasta Länsi-Siperiaan saakka. Pesimisalueensa pohjoisosissa se on muuttolintu: kevätmuutto tapahtuu maalis-huhtikuussa ja syysmuutto syys-lokakuussa. Muuttoaikaan linnut esiintyvät suurina parvina. Suomalaiset sepelkyyhkyt talvehtivat Ranskassa ja Iberian niemimaalla. Suomen pesimäkannan arvioidaan nykyisin olevan noin 340 000 paria; siellä lajin levinneisyysalue ulottuu eteläisimmästä Suomesta lähes Tunturi-Lapin rajoille Rovaniemen ja Kuusamon korkeudelle.

Elinympäristö
-------------

Sepelkyyhky puussa.
Sepelkyyhky viihtyy sekä metsissä että kaupunkien puistoissa ja esimerkiksi hautausmailla. Lajin kaupungistuminen alkoi Suomessa 1990-luvulla, ja nykyisin se voi pesiä jopa parvekkeella. Kaupunkilaisserkuistaan poiketen metsissä pesivät sepelkyyhkyt ovat arkoja ja niiden kerrotaan hylkäävän munapesänsä tavallista herkemmin.

Lisääntyminen
-------------

Sepelkyyhkyn muna.
Sepelkyyhky munii kaksi munaa huhtikuun puolivälistä alkaen risuista tekemäänsä pesään. Haudonta kestää 17–20 vuorokautta, ja sekä naaras että koiras osallistuvat haudontaan. Poikaset siirtyvät pesäpuun oksille 3–4 viikon kuluttua kuoriutumisesta *lähde?* ja lähtevät lentoon runsaan kuukauden ikäisinä. Sepelkyyhkyllä saattaa olla kaksi tai kolmekin pesuetta vuodessa.

Vanhin suomalainen rengastettu sepelkyyhky on ollut 13 vuotta ja 29 päivää vanha. Euroopan vanhin oli 17 vuotta ja 8 kuukautta vanha brittiläinen sepelkyyhky.

Ravinto
-------

Sepelkyyhky syö lähinnä kasviravintoa, kuten siemeniä, herneitä ja viljaa. Kyyhkysparvet voivat saada aikaan melkoista tuhoa viljelyksillä, ja niitä ammutaankin paikoin sekä ruoaksi että vahinkolintuina. Poikasiaan emot ruokkivat muiden kyyhkyjen tavoin niin sanotulla kupumaidolla eli kyyhkynmaidolla, jota lintujen kupu erittää.

Metsästys
---------

Sepelkyyhkyn metsästys alkaa Suomessa 10. elokuuta ja päättyy 31. lokakuuta, mutta riistanhoitopiirin luvalla sitä voi metsästää myös 1.6.–9.8. Sen metsästyksessä voi käyttää muovista tai muusta materiaalista valmistettua houkutuslintua. Houkutuslinnut asetetaan tyypillisesti hevosenkengän muotoiseen kuvioon.

Lähteet
-------

1. ↑  BirdLife International: *Columba palumbus* *IUCN Red List of Threatened Species. Version 2013.2*.  2012. International Union for Conservation of Nature, IUCN, Iucnredlist.org. Viitattu 18.4.2014. (englanniksi)
2. ↑  Jari Valkama: Sepelkyyhky – *Columba palumbus* *Suomen Lajitietokeskus*.  2019. Viitattu 23.3.2022.
3. ↑  Topi Linjama: Se­pel­kyyh­ky, tou­ko­met­ti­nen *Kaleva*.  9.8.2008. Viitattu 22.7.2023.
4. 1 2 3 4  LuontoPortti: Sepelkyyhky (Columba palumbus) *luontoportti.com*. Viitattu 1.10.2021.
5. 1 2 3 4  Suomen Riistakeskus: Sepelkyyhky *riista.fi*. Viitattu 1.10.2021.
6. ↑  Population status and trends at the EU and Member State levels, Columba palumbus palumbus *Article 12 of the Birds Directive web tool*.  Period 2013–18. European Environment Agency. Viitattu 25.3.2024. (englanniksi)
7. 1 2  Sepelkyyhky on valloittanut kaupungit *suomenluonto.fi*. Viitattu 1.10.2021.
8. ↑  Lintujen ikäennätykset Luonnontieteellinen keskusmuseo. Viitattu 24.6.2021.
9. ↑  Longevity list European Union for Bird Ringing. Viitattu 23.6.2021. (englanniksi)
10. ↑  Linnunmaitoa on todella olemassa *tiedetuubi.fi*. Viitattu 1.10.2021.
11. ↑  Kamera Kiertää, Yle TV2 7.9.07
12. ↑  Sepelkyyhkyn houkuttelumetsästyksen perusteet

Aiheesta muualla
----------------

* Eskonen, Hannu & Marienberg, Mauri 1988: Sepelkyyhky talvehti Rääkkylässä. Lintumies 4/1988 s. 176. LYL.
* Sepelkyyhky Lintukuva-verkkopalvelussa


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q26026
* Wikispecies: Columba palumbus
* ADW: Columba\_palumbus
* Avibase: 760F307A30689D66
* BioLib: 8735
* BirdLife: 22690103
* BOLD: 11904
* BTO: bob6700
* CoL: XBGG
* BOW: cowpig1
* eBird: cowpig1
* EPPO: COLUPA
* EURING: 6700
* Fauna Europaea: 97005
* Fauna Europaea (new): d09a5128-53e3-4f7b-9926-eec5dec151c0
* Fossilworks: 365966
* GBIF: 2495455
* iNaturalist: 3048
* IRMNG: 10458348
* ITIS: 177103
* IUCN: 22690103
* NBN: NHMSYS0000530309
* NCBI: 8934
* Observation.org: 120
* Open Tree of Life: 938408
* TSA: 4671
* WoRMS: 558546
* Xeno-canto: Columba-palumbus
* ZooBank: 903A915A-77A8-46FC-BD80-6DE442F18E44
* Laji.fi: MX.27911

 |

 |